กลุ่มพลังงาน-ปิโตรฯหนุน SET ปิดบวก 7 จุด รับราคาน้ำมันพุ่ง-ลุ้นศบศ.เคาะมาตรการกระตุ้นศก.
กลุ่มพลังงาน-ปิโตรฯหนุน SET ปิดบวก 7 จุด รับราคาน้ำมันพุ่ง-ลุ้นศบศ.เคาะมาตรการกระตุ้นศก. โดยดัชนีปิดตลาดวันนี้ ที่ระดับ 1,250.15 จุด เพิ่มขึ้น 7.16 จุด หรือ 0.58% มูลค่าการซื้อขาย 56,520.36 ล้านบาท
6 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,250.15 จุด เพิ่มขึ้น 7.16 จุด หรือ 0.58% มูลค่าการซื้อขาย 56,520.36 ล้านบาท
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับขึ้นทิศทางเดียวกับตลาดหุ้นภูมิภาคเอเชียที่บวกราว 0.8% สวนทางตลาดยุโรปติดลบเช่นเดียวกับดาวโจนส์ฟิวเจอร์ส ซึ่งตลาดบ้านเราสามารถยืนในแดนบวกได้ รับแรงหนุนจากหุ้นกลุ่มพลังงานและปิโตรเคมีหลังราคาน้ำมันปรับตัวขึ้นได้ดี
นอกจากนี้ ยังมีความคาดหวังมาตรการกระตุ้นเศรษฐกิจจากการประชุมศูนย์บริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (ศบศ.) วันพรุ่งนี้ (7 ต.ค.) ซึ่งมีมาตรการช้อปช่วยชาติ, กระตุ้นสินค้าคงทนอย่างอสังหาริมทรัพย์, เปิดให้ต่างชาติเข้ามาลงทุน เป็นต้น ด้วยปัจจัยนี้ทำให้ตลาดบ้านเราสามารถยืนในแดนบวกได้ ส่วนรมว.คลังคนใหม่ก็คาดหวังว่าจะช่วยเร่งรัดการลงทุนให้เกิดได้เร็วขึ้น
อย่างไรก็ดี ยังต้องติดตามสถนการณ์การแพร่ระบาดไวรัสโควิด-19 ต่อไป และอาการของประธานาธิบดีโดนัลด์ ทรัมป์ ด้วย รวมถึงเริ่มเก็งผลประกอบการงวดไตรมาส 3/63 ของบริษัทจดทะเบียนเริ่มจากกลุ่มแบงก์ก่อน
สำหรับแนวโน้มการลงทุนในวันพรุ่งนี้ (7 ต.ค.) นายณัฐพล กล่าวว่า ตลาดฯยังมีโอกาสที่จะปรับตัวขึ้นไปได้ต่อ โดยมีแนวรับ 1,245 จุด ส่วนแนวต้าน 1,260-1,270 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
STGT   มูลค่าการซื้อขาย  3,142.21 ล้านบาท  ปิดที่   86.50 บาท ลดลง   2.25 บาท
IVL    มูลค่าการซื้อขาย  3,030.88 ล้านบาท  ปิดที่   23.70 บาท เพิ่มขึ้น  2.70 บาท
PTTEP  มูลค่าการซื้อขาย  2,672.63 ล้านบาท  ปิดที่   82.25 บาท เพิ่มขึ้น  5.50 บาท
PTT    มูลค่าการซื้อขาย  2,234.44 ล้านบาท  ปิดที่   33.00 บาท เพิ่มขึ้น  0.75 บาท
KBANK  มูลค่าการซื้อขาย  1,781.40 ล้านบาท  ปิดที่   75.00 บาท ลดลง   0.50 บาท
 
ตลาดหุ้นเอเชีย
